[image: image1.png]



REPUBLIKA SLOVENIJA

MINISTRSTVO ZA SOLIDARNO PRIHODNOST
INŠPEKTORAT RS ZA STANOVANJA IN DOLGOTRAJNO OSKRBO
Vožarski pot 12, 1000 Ljubljana
T: 01 420 44 26

E: gp.irss@gov.si 


www.gov.si


Številka: 
010-5/2025-1
Datum: 
6. 3. 2026
Zadeva: 
Poročilo o delu za Inšpektorata RS za stanovanja in dolgotrajno oskrbo (IRSSDO) za leto 2025
1. PRISTOJNOST IN ZAKONODAJA IRSSDO
1.1
Stanovanjska inšpekcija
Pristojnosti Stanovanjske inšpekcije so določene v Stanovanjskem zakonu, Zakonu o varstvu kupcev stanovanj in enostanovanjskih stavb, Zakonu o gostinstvu ter v podzakonskih aktih. 
Pristojnosti, določene v Stanovanjskem zakonu (Uradni list RS, št. 69/03, 18/04 – ZVKSES, 47/06 – ZEN, 45/08 – ZVEtL, 57/08, 62/10 – ZUPJS, 56/11 – odl. US, 87/11, 40/12 – ZUJF, 14/17 – odl. US, 27/17, 59/19, 189/20 – ZFRO, 90/21, 18/23 – ZDU-1O, 77/23 – odl. US, 61/24 in 57/25; nadalje: SZ-1), nalagajo Stanovanjski inšpekciji, da zagotavlja uresničevanje javnega interesa na stanovanjskem področju, kar pomeni zagotavljanje takega stanja v večstanovanjskih stavbah, da je omogočena njihova normalna raba in so zagotovljeni pogoji za njihovo učinkovito upravljanje.

S spremembo SZ-1 (Uradni list RS, št. 57/25), so bila razširjena tudi pooblastila za ukrepanje (brez predvidenih kadrovskih okrepitev), kar pomeni, da se kadrovsko podhranjeni inšpekciji, dodaja nove naloge in pooblastila. Določbe stanovanjskega zakona glede upravljanja večstanovanjske stavbe se razširjajo tudi za stanovanjske stavbe z oskrbovanimi stanovanji in za večstanovanjske stavbe, v katerih je vzpostavljena dejanska etažna lastnina (zdaj natančna definicija, prej smo se zanašali na sodno prakso).
V ta namen so inšpektorji izvajali nadzore zoper etažne lastnike, da bi zagotovili vzdrževanje skupnih in posameznih delov v skladu z normativi za vzdrževanje stanovanjskih stavb in določili začasnega upravnika tam, kjer je le-ta obvezen.
Izvajali so tudi nadzore zoper posamezne etažne lastnike, da bi zagotovili vzdrževanje stanovanja tako, da se prepreči škoda, ki nastaja drugim stanovanjem ali skupnim delom, ali da se najemniku, omogoči normalna uporaba stanovanja. Preverjali so, opravljanje dejavnosti v delu stanovanja in delež pridobljenih soglasij pred izvajanjem vzdrževalnih del v posameznem delu ob morebitnem posegu v skupne dele večstanovanjske stavbe, če zanje niso izpolnjeni pogoji, določeni v zakonu.

V primerih opuščenega vzdrževanja stavb smo tudi zaznali, da se etažni lastniki velikokrat ne zavedajo odgovornosti za morebitno povzročeno škodo bodisi v primeru izvedenih posegov v skupne dele stavbe ob izvajanju vzdrževalnih del (159. in 160. člen Obligacijskega zakonika: Za škodo, ki nastane, če s stavbe pade nevarno postavljena ali vržena stvar, odgovarja imetnik stavbe, oziroma prostora, iz katerega je stvar padla. Za škodo, ki nastane s tem, da se poruši ali odpade del gradbe, je odgovoren imetnik gradbe, razen če dokaže, da dogodek ni posledica pomanjkljive kakovosti gradbe in da je storil vse, da bi odvrnil nevarnost.) in celo morebitnih kaznivih dejanj povzročitve splošne nevarnosti (314. člen Kazenskega zakonika: Opustitev dejanja, ki bi ga moral storiti za zagotovitev splošne varnosti ljudi in premoženja storiti ter povzroči nevarnost za življenje ljudi ali premoženje velike vrednosti.).
Po določbi 153.a člena SZ-1 nadzor nad neprofitnimi stanovanjskimi organizacijami izvaja Stanovanjska inšpekcija. Poslovanje neprofitnih organizacij urejajo 151. do 153. člen SZ-1 in Pravilnik o posebnih pogojih delovanja neprofitnih stanovanjskih organizacij. Stanovanjska inšpekcija v letu 2025 ni opravila usmerjenega nadzora nad poslovanjem neprofitnih stanovanjskih organizacij glede izvajanja določil stanovanjskih predpisov, saj je usklajeno akcijo nadzora vseh neprofitnih stanovanjskih organizacij opravila v letu 2016.

S spremembo SZ-1 (Uradni list RS, št. 57/25), so bila razširjena tudi pooblastila za ukrepanje za Neprofitne stanovanjske organizacije (NSO). V skladu z razširjenimi pooblastili, v primeru neizpolnjevanja pogojev za delovanje NSO, Stanovanjska inšpekcija najprej izreče opozorilo. Če NSO ugotovljenih nepravilnosti ali kršitev v roku ne odpravi, izda Stanovanjska inšpekcija odločbo o odvzemu statusa neprofitne stanovanjske organizacije in zbrisu neprofitne stanovanjske organizacije iz registra (novi upravni ukrep in opozorilo).
Zakon o varstvu kupcev stanovanj in enostanovanjskih stavb (Uradni list RS, št. 18/04; nadalje: ZVKSES) je začel veljati 1. avgusta 2004. Namen zakona je zavarovanje kupcev stanovanj in enostanovanjskih stavb pred finančno nesposobnostjo investitorjev, ko ti še pred končanjem graditve začnejo prodajati nepremičnine, pri čemer se kupci zavežejo, da bodo del kupnine plačali pred izročitvijo predmeta prodaje. Nadzor nad tem, ali prodajalci pri prodaji stanovanjskih stavb in stanovanj kupcem ravnajo v skladu z določbami o prodaji, ki so urejene v drugem poglavju zakona, opravljajo stanovanjski inšpektorji. Če prodajalec sklepa prodajne pogodbe oziroma oglašuje prodajo v nasprotju z določbami tega zakona, mu stanovanjski inšpektor glede na vsebino kršitve prepove sklepanje prodajnih pogodb oziroma oglaševanje ali odredi ukrepe za odpravo nepravilnosti. 
Kadar inšpektor oceni, da je zaradi načina in obsega kršitve to potrebno za zaščito kupcev, lahko svojo odločbo objavi tudi javno. Leta 2025 je bila znova izvedena usklajena akcija na podlagi ZVKSES, kar je podrobneje opisano v nadaljevanju tega poročila.
Morebitno uveljavljanje reklamacij pri gradnji ali neizpolnitev pogodbenih obveznosti ni predmet inšpekcijskega postopka, temveč posebnih postopkov, ki se rešujejo v okviru reklamacijskega zahtevka oziroma v primeru spora pred za to pristojnim sodiščem.

V tekočem letu 2025 je bil sprejet nov Zakon o gostinstvu (Uradni list RS, št. 77/25; nadalje: ZGos-1), ki stanovanjski inšpekciji poverja nova pooblastila. ZGost-1 ureja gostinsko dejavnost, določa vrste gostinske dejavnosti in gostinskih obratov, opredeljuje pogoje za opravljanje gostinske dejavnosti ter ureja register nastanitvenih obratov. Z namenom uveljavljanja javnega interesa na tem področju je nadzor poverjen več nadzornim organom. Stanovanjski inšpekciji so bila dodana nova pooblastila, za izvajanje nadzora izpolnjevanja pogojev za opravljanje dejavnosti kratkoročnega oddajanja celotnega stanovanja turistom, v večstanovanjskih stavbah z vzpostavljeno etažno lastnino.
Ker se ZGost-1 začne uporabljati 1. januarja 2026, razen 24. in 25. člena, ki se začneta uporabljati 1. januarja 2027, ter 26. do 31. člena, ki se začnejo uporabljati 1. februarja 2026, v letu 2025 ni bilo v tem delu izvedenih nobenih nadzorov, so bile pa zgolj izvedene aktivnosti za vzpostavitev pogojev za opravljanje nadzorov oziroma so še v teku. V letu 2025 namreč zaradi povečanih pooblastil Stanovanjski inšpekciji, še ni bila realizirana nobena kadrovska okrepitev, kar bo potrebno izvesti pred dejasnkim začetkom izvajanja nadzora na tem področju.
Zastavljeni cilji na področju stanovanjskih zadev v letu 2025 so bili: 
· zagotavljanje vzdrževanja skupnih delov v večstanovanjskih stavbah v primerih opuščenega vzdrževanja le-teh;

· zagotavljanje popravil v primeru opuščenega vzdrževanja lastniških delov v posameznih delih večstanovanjskih stavb;

· prepoved opravljanja dejavnosti v delu stanovanju in izvajanja posegov v skupne dele z vgradnjo naprav, če zanje niso izpolnjeni vsi pogoji;

· nadzor nad upravniki;

· nadzor nad poslovanjem prodajalcev stanovanj in enostanovanjskih stavb v fazi prodaje posameznim kupcem;

· nadzor nad neprofitnimi stanovanjskimi organizacijami;

· nadzor nad etažnimi lastniki in najemniki;

· nadzor nad normalno uporabo najemnih stanovanj.

Osnovni cilji dela stanovanjske inšpekcije so opredeljeni v okviru sedmih temeljnih nalog, in sicer:

· S1 – zagotavljanje vzdrževanja skupnih delov in popravil v posameznih delih večstanovanjskih stavb; 

· S2 – nadzorovanje opravljanja dejavnosti v stanovanju in izvajanja posegov v skupne dele;

· S3 – učinkovito upravljanje in nadzor nad upravniki;

· S4 – nadzor nad poslovanjem prodajalcev stanovanj in enostanovanjskih stavb v fazi prodaje posameznim kupcem ter nadzor nad zavarovanjem plačil kupnine;

· S5 – nadzor nad neprofitnimi stanovanjskimi organizacijami;

· S6 – nadzor nad etažnimi lastniki in najemniki;

· S7 – najemna stanovanja;

Šifranti temeljnih nalog so povezani s področno zakonodajo, ki jo inšpekcija pokriva. Preglednica 1 prikazuje uporabo šifrantov temeljnih nalog pri posamezni temeljni nalogi na ravni zadev in ključnih dokumentov za Stanovanjsko inšpekcijo oziroma IRSSDO.

Šifranti temeljnih nalog, ki so opredeljeni na ravni zadev in ključnih dokumentov ter opredeljujejo temeljne naloge, temeljijo na naslednjih tipih zadev in pripadajočih ključnih dokumentih:
· upravna stanovanjska zadeva (inšpekcijska, izvršilna);

· prekrškovna zadeva;

· akcija (usmerjeni nadzori).

Vsa dejanja in postopki stanovanjske inšpekcije so namenjeni doseganju teh temeljnih ciljev. S tem namenom inšpektorji tudi dosledno vodijo inšpekcijske in prekrškovne postopke.

Preglednica 1: Uporaba šifrantov temeljnih nalog pri stanovanjski inšpekciji

	STANOVANJSKA INŠPEKCIJA
	Pravne podlage
	Šifrant temeljne naloge, ki opredeljuje temeljno nalogo

	Zagotavljanje vzdrževanja skupnih delov in popravil v posameznih delih večstanovanjskih stavb
	· Vzdrževanje skupnih delov – 125. člen SZ-1
· Popravila v lastnem stanovanju – 126. člen SZ-1
· Vzdrževanje skupnih in posameznih delov stavbe
	S1 – vzdrževanje

	Nadzor opravljanja dejavnosti v delu stanovanja in izvajanja posegov v skupne dele
	· Opravljanje dejavnosti v delu stanovanja – 14. in 129. člen SZ-1
· Vzpostavitev prvotnega stanja in posegi v skupne dele ob izvajanju vzdrževalnih del v posameznem delu – 15. in 126.a člen SZ-1
· 34. člen ZGos-1
	S2 – dejavnosti in skupni deli

	Učinkovito upravljanje in nadzor upravnikov
	· Odprava nepravilnosti ali kršitev upravnika pri izvajanju pooblastil – 124.a. člen SZ-1
· Začasna določitev upravnika – 128. člen SZ-1
· Prekrškovni nadzor upravnikov − 171. člen SZ-1
· Vse v zvezi s poslovanjem upravnika (sklic zbora, zapisnik zbora, vpogled v listine, izvedba primopredaje, zbiranje ponudb, ipd.)
	S3 – upravljanje

	Nadzor poslovanja prodajalcev stanovanj in enostanovanjskih stavb pri prodaji posameznim kupcem in nadzor zavarovanja plačil kupnine
	· Prepoved sklepanja prodajnih pogodb in oglaševanja – 5. člen in 94. člen ZVKSES
· Prekrškovni nadzor investitorjev oziroma vmesnih kupcev – 96. člen ZVKSES
	S4 – varstvo kupcev stanovanj

	Nadzor neprofitnih stanovanjskih organizacij
	· Nadzor nad poslovanjem neprofitnih stanovanjskih organizacij – 153.a člen SZ-1
	S5 – neprofitne organizacije

	Nadzor etažnih lastnikov in najemnikov
	· Prekrškovni nadzor etažnih lastnikov – 168., 169. in 170. člen SZ-1
· Prekrškovni nadzor najemnikov – 172. člen SZ-1
	S6 – etažni lastniki in najemniki

	Najemna stanovanja 


	· Vzdrževanje najemnih stanovanj – 93. člen SZ-1
	S7 – najemna stanovanja 


1.2
Inšpekcija za dolgotrajno oskrbo
Zakon o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22, 18/23 in 83/25 – ZOUL; nadalje: ZDU-1) v 38.c členu navaja, da Ministrstvo za solidarno prihodnost (MSP) opravlja naloge na področjih stanovanjske politike, dolgotrajne oskrbe (prenos 2025), deinstitucionalizacije starejših, dolgožive družbe, socialnega varstva v delu, ki se nanaša na institucionalno varstvo, pomoč družini na domu, vodenje in varstvo ter zaposlitve pod posebnimi pogoji, in ekonomske demokracije (pričakovan prenos 2026-2027). 
Tem pristojnostim je sledil tudi razvoj (in spremembe) inšpektorata. Dne 26. 8. 2025 je bila v Uradnem listu RS, številka 65, objavljena Uredba o spremembi in dopolnitvah Uredbe o organih v sestavi ministrstev, s katero Inšpektorata RS za stanovanja (IRSS), prevzame tudi nadzor nad področjem dolgotrajne oskrbe in se po novem imenuje Inšpektorat Republike Slovenije za stanovanja in dolgotrajno oskrbo (IRSSDO). Zaradi spremembe institucionalne strukture proračuna (kar preoblikovanje organa je) po sprejetju proračuna (Zakon o izvrševanju proračunov Republike Slovenije za leti 2025 in 2026, Uradni list RS, št. 104/24, 17/25 – ZFO-1E in 32/25 – ZJU-1), je prišlo do zamika pri prenosu pooblastil področja dolgotrajne oskrbe (po 1. 1. 2026).

ZDOsk-1 ureja sistem dolgotrajne oskrbe (DO), pravice in obveznosti izvajalcev, oseb, zavarovanih za DO, naloge Republike Slovenije in občin v zvezi z DO ter obvezno zavarovanje za DO in vire financiranja DO v Republiki Sloveniji. 

Nadzor nad izvajanjem ZDOsk-1 in predpisov, izdanih na njegovi podlagi, s strani izvajalcev DO, nadzor nad vstopnimi točkami, nadzor nad izvajanjem storitev e-oskrbe ter nadzor nad izvajanjem nalog, ki jih ta zakon nalaga občinam, zlasti preverjanje obsega mreže javne službe, za katero je zadolžena občina, organizira in izvaja Inšpekcija za dolgotrajno oskrbo. Inšpekcija izvaja nadzor nad izvajanjem tudi v primerih, ko obstaja sum, da se izvaja dejavnost DO brez vpisa v register iz 61. člena ZDOsk-1.

Ministrstvo za solidarno prihodnost opravlja nadzor nad izvajanjem zakonsko določenih strokovnih in administrativnih nalog ZZZS (2. in 5. točka (1) odstavka 84. člena ZDOsk-1). ZZZS je na področju DO pristojen za nadzor nad pravilnostjo obračunavanja storitev ZDOsk-1.

Hkrati je potrebno dodati, da je v skladu z določbami Zakona o dolgotrajni oskrbi (Uradni list RS, št. 84/23, 112/24 in 44/25; nadalje: ZDOsk-1) opredeljenih več prehodnih obdobjij, kjer je zadnji datum, naveden v ZDOsk-1, ko se prične zakon uporabljati v celoti, 1. 12. 2025. Dejansko to pomeni, da je bilo celotno okolje za izvajanje zakona vzpostavljeno decembra 2025, čemur bo v letu 2026 sledilo tudi dokončanje postopkov reorganizacije inšpektorata (kadri!) in dejansko izvajanje nadzora na področju dolgotrajne oskrbe.

2. INŠPEKCIJSKI IN IZVRŠILNI POSTOPKI
Delo stanovanjske inšpekcije je na dan 31. decembra 2025 opravljalo pet stanovanjskih inšpektorjev, ki imajo pooblastilo za vodenje inšpekcijskih postopkov za območje Slovenije. Dejansko so delo opravljali štirje inšpektorji, eden od inšpektorjev je v funkciji glavnega inšpektorja IRSSDO (več v poglavju » 5. kadrovske zadeve«).
IRSSDO je v letu 2025 prejel 1417 pobud za ukrepanje in drugih splošnih vprašanj. Dejansko je bilo prejetih pobud, ki se nanašajo na pristojnosti IRSSDO manjše (ocena 500-600), ostalo pa so številna vprašanja, ki se nanašajo na pravice in obveznosti lastnikov in problematiko bivanja.
Po uradni dolžnosti je bilo leta 2025 uvedenih novih 154 inšpekcijskih postopkov (vseh skupaj v teku 892), novih 22 izvršilnih postopkov (vseh skupaj v teku 176) in novih 14 prekrškovnih postopkov (vseh skupaj v teku 221). 
Preglednica 2: Število novih prijav, inšpekcijskih postopkov in splošnih postopkov

	2025
	Inšpekcijski nadzor 
na stanovanjskem področju

	Število prejetih novih pobud, vprašanj
	1417

	Število inšpekcijskih postopkov (vseh skupaj)
	154 (892)

	Število izvršilnih postopkov (vseh skupaj)
	22 (176)

	Število prekrškovnih postopkov (vseh skupaj)
	14 (221)


Zaradi relativno velikega števila splošnih vprašanj in zavedanja, da nas v času uradnih ur ne morejo dobiti vsi klicatelji (kljub temu, da smo običajno za stranke na voljo vsi inšpektorji), smo na naši spletni strani (in MSP), objavili izbor tipičnih odgovorov/pojasnil na vprašanja etažnih lastnikov, kjer lahko dobijo pojasnila vsi zainteresirani, ki v času uradnih ur ne pridejo v stik z nami ( https://www.gov.si/teme/upravljanje-v-vecstanovanjskih-stavbah/ ). Povezava je navedena tudi v našem odgovoru, ki ga v skladu s 17. členom Uredbe o upravnem poslovanju, posredujemo strankam.
V letu 2025 so stanovanjski inšpektorji v zvezi s postopki poslali 1150 različnih dopisov, odgovorov, obvestil in pojasnil strankam, prijaviteljem in drugim, kot prikazuje preglednica 3.
Preglednica 3: Evidentirana splošna dejanja stanovanjske inšpekcije v letu 2025
	2025
	Število dokumentov

	Dopis: IJZ (posredovanje)
	4

	Dopis: splošni
	825

	Obvestilo: o prekršku z zahtevo za izjavo
	21

	Obvestilo: splošno
	39

	Odgovor: drugemu organu
	54

	Odgovor: prijavitelju
	171

	Odgovor: splošni
	36

	Skupna vsota
	1.150


Vsi inšpektorji smo praviloma prisotni in na voljo za podajanje splošnih informacij strankam v času uradnih ur (ponedeljek, sreda med 9 – 11 uro) s čimer želimo količino prispele vhodne pošte na tak način zmanjšati in etažnim lastnikom podati pojasnila, še preden se formalno obrnejo na naš inšpektorat. Na spletnih straneh imamo objavljena tudi splošna pojasnila na zaznana najpogostejša vprašanja. 
Tovrstne splošne aktivnosti se običajno ne odražajo v merljivih kazalnikih (tabelah), ki so priloga tega poročila, zato tovrstnih aktivnosti inšpektorjev ni mogoče zajeti v poročilu o delu inšpektorata.
Natančnejše stanje s podatki o pomembnejših dejanjih in ukrepih stanovanjske inšpekcije v okviru postopkov v letu 2025 prikazujeta preglednici 4 in 5.

Preglednica 4: Dejanja in ukrepi stanovanjske inšpekcije v letu 2025
	
	Število dejanj in ukrepov

	Prekrškovna - stanovanjska
	

	Zapisnik: ugotovitveni
	2

	Upravna - stanovanjska
	

	Zapisnik: izredni kontrolni pregled
	1

	Zapisnik: izredni pregled
	113

	Zapisnik: ugotovitveni
	68

	Zapisnik: redni pregled
	17

	
	

	Skupna vsota
	201


Preglednica 5: Ukrepi stanovanjske inšpekcije v letu 2025
	
	Upravna – stanovanjska zadeva

	Odločba: upravna
	50

	Sklep: dovolitev izvršbe (PRISILITEV)
	20

	Sklep o denarni kazni
	9

	Sklep: ustavitev postopka
	103

	Sklep: ustavitev izvršbe
	29

	Sklep: upravni
	21

	Skupna vsota
	232


V primeru neizvedenih nujnih vzdrževalnih del odrejenih z odločbo inšpektorja, IRSSDO – Stanovanjska inšpekcija v skladu z 131.a členom SZ-1 inšpektor najprej zagrozi, nato pa izreče denarno kazen, ki jo določi in izreče za vsakega inšpekcijskega zavezanca posebej. Prva denarna kazen iz prejšnjega odstavka se določi v znesku od 200 do 500 eurov. Vse poznejše denarne kazni se izrekajo, dokler seštevek denarnih kazni ne doseže dvajsetkratnika najvišjega zneska (10.000 EUR / na vsakega etažnega lastnika !).
Skupno število izrečenih kazni in upranvih taks je prikazana v preglednici 5.a.
Preglednica 5.a: Terjatve v izvršilnih postopkih stanovanjske inšpekcije v letu 2025
	
	Skupna vrednost izrečenih glob

	Kazen za kršitev postopka
	9.400,00 €

	Upravna taksa
	     90,60 €

	Skupna vsota
	9.490,60 €


V izvršilnih postopkih, ki se vodijo po uradni dolžnosti v primeru neizvršitve inšpekcijske odločbe v določenem roku, je bilo etažnim lastnikom izdanih 20 sklepov o dovolitvi izvršbe z denarno prisilitvijo. IRSSDO opravi izvršbo odločb, izdanih po SZ-1, s prisilitvijo z uporabo denarne kazni, ki jo določi in izreče za vsakega inšpekcijskega zavezanca (etažnega lastnika) posebej. Ob tem je potrebno dodati, da v zadevah kjer je veliko etažnih lastnikov katerim se izda sklep o dovolitvi izvršbe, kompleksnost postopka raste, saj lahko etažni lastnik vsak zase vlaga pritožbe na izdan sklep, kjer je oteženo ugotavljanje pravnomočnosti in izvršljivosti takega sklepa.
Tovrstni postopki so običajno izredno kompleksne narave (terjajo več časa in angažmaja inšpektorja), saj se soočaimo tudi z nezmožnostjo zavezancev za izvršitev odločbe (največkrat finančno stanje inšpekcijskih zavezancev, nezmožnost medsosedske komunikacije, veliko število zavezancev, različni interesi zavezancev, razpršeno ali neurejeno lastništvo, …), kjer tudi izrečene kazni običajno niso izterljive in zgolj poglabljajo finančne stiske zavezancev (seznanimo jih z mehanizmi enkratnih finančnih pomoči in/ali subvencij, da lahko izvršijo odločbo). Nasploh opažamo, da v primerih, kjer odločba ni izvršena, etažni lastniki že običajno težko poravnajo obveznosti iz naslova upravljanja s stavbo, kaj šele izvršijo z odločbo odrejene dodatne obveznosti (kot npr. prevelika stanovanja za etažnega lastnika – visoki stroški, energetska revščina, nepričakovani stroški, starost stanovanjskega fonda – večje pričakovane investicije, …).
Zaznali smo tudi, da je sprememba SZ-1 leta 2021 močno povečala kompleksnost vodenja izvršilnih postopkov (posledično več porabljenega časa, kar vpliva na zamike pri reševanju novih zadev), hkrati pa tudi opažamo, da se mnogi etažni lastniki (še) ne zavedajo odškodninske odgovornosti (159. člen Obligacijskega zakonika – Odgovornost imetnika stavbe) in kazenske odgovornosti (314. člen Kazenskega zakonika – Povzročitev splošne nevarnosti), saj so skoraj praviloma okrog večstanovanjskih stavb javno dostopne površine.

Ta sprememba SZ-1 v letu 2021 je dejansko močno povečala pooblastila IRSSDO v tem delu (npr. v kolikor imate 100 etažnih lastnikov večstanovanjske stavbe, ki ne izvršijo z odločbo odrejenih nujnih vzdrževalnih del na skupnih delih, je skupni znesek vseh izrečenih denarnih kazni 1.000.000 eurov !). Ker mora biti v skladu z določbami ZUP vsakemu etažnemu lastniku vročen ustrezen sklep, to predstavlja znatno povečanje administrativnega dela (npr. pridobivanje podatkov za vročitev) hkrati pa ima vsak etažni lastnik tudi možnost pritožbe (več posameznih ali skupnih pritožb, različni pooblaščenci, …), kar predstavlja ob upoštevanj vseh določb ZUP, znatno povečanje dela tako za posameznega inšpektorja kakor za administracijo. 

Za leto 2025 je bilo načrtovanih 230 inšpekcijskih pregledov, dejansko jih je bilo opravljenih 201,
 kar pomeni, da je bilo opravljenih manj ogledov (plan ni dosežen). Možen razkorak med načrtovanimi in dejansko izvedenimi pregledi je v tem, da je pred preoblikovanjem inšpektorata bilo na stanovanjski inšpekciji 6 inšpektorjev, ob preoblikovanju v IRSSDO je bilo na inšpektoratu 5 inšpektorjev, od tega je 1 v funkciji glavnega inšpektorja, kar pomeni, da so na IRSSDO dejansko 4 inšpektorji (prej 6), pri čemer je potrebno upoštevati tudi daljše obdobje vodenja postopkov zaradi povečanih pooblastil IRSSDO (predhodno opisano).

Načrtovana številka 230 inšpekcijskih pregledov je bila zastavljena ob predpostavki, da bo na IRSSDO prišlo tudi do kadrovskih okrepitev, s čemer bi lahko omilili vpliv izgube kadrov, ki dejansko delajo na terenu in povečanja pooblastil po SZ-1. Ob tem je potrebno še dodati, da IRSSDO dejansko centraliziran organ, deluje na področju celotne države, kar pomeni, da sorazmerno veliko časa inšpektorji porabijo tudi za prevoz do lokacije.

Preglednica 6 prikazuje načrtovano število inšpekcijskih pregledov po temeljnih nalogah stanovanjske inšpekcije v letu 2025 in doseganje načrta po temeljnih nalogah.

Preglednica 6: Opravljeni inšpekcijski pregledi leta 2025
	Temeljna naloga – 
stanovanjska inšpekcija
	Število načrtovanih inšpekcijskih pregledov za leto 2025
	Število opravljenih inšpekcijskih pregledov v letu 2025

	S1 – zagotavljanje vzdrževanja skupnih delov in popravil v posameznih delih večstanovanjskih stavb
	160 inšpekcijskih pregledov
	139 inšpekcijskih pregledov

	S2 – nadzor nad opravljanjem dejavnosti v stanovanju in izvajanjem posegov v skupne dele
	15 inšpekcijskih pregledov
	21 inšpekcijskih pregledov 

	S3 – učinkovito upravljanje in nadzor nad upravniki
	20 inšpekcijskih pregledov
	19 inšpekcijskih pregledov 

	S4 – nadzor nad poslovanjem prodajalcev stanovanj in enostanovanjskih stavb v fazi prodaje posameznim kupcem ter nadzor nad zavarovanjem plačil kupnine
	10 inšpekcijskih pregledov
	11 inšpekcijskih pregledov 

	S5 – nadzor nad neprofitnimi stanovanjskimi organizacijami
	Števila pregledov ni mogoče načrtovati – leta 2016 so bile pregledane vse neprofitne stanovanjske organizacije
	0 inšpekcijskih pregledov 

	S6 – nadzor nad etažnimi lastniki in najemniki
	15 inšpekcijskih pregledov
	9 inšpekcijskih pregledov 

	S7 – najemna stanovanja
	10 inšpekcijskih pregledov
	5 inšpekcijskih pregledov


OPOMBA: En zapisnik ima lahko tudi več temeljnih nalog, zato vsota pregledov po temeljnih nalogah ni enaka številu pregledov, ki se štejejo v kvoto 230. Število pregledov je bilo pridobljeno v okviru postopkov: upravna stanovanjska zadeva, prekrškovna zadeva in akcija, na dokumentih: redni in izredni zapisniki, kontrolni redni in izredni zapisniki ter redni in izredni zapisniki z zaslišanjem, ugotovitveni zapisnik.
Iz strukture prijav, ki jih prejmemo iz celotne države, je nemogoče oceniti koliko prijav bo iz katerega predela države in s tem tudi oceniti čas, ki bo potreben za prevoz na lokacijo inšpekcijskega postopka (več kot je prijav oddaljenih od sedeža IRSSDO, več časa je potrebnega za prevoz do lokacije).
Ob tem je potrebno upoštevati tudi okoliščino, kjer stanovanjski inšpektor do dejanskega ogleda na teren nikoli ne ve, koliko ogledov bo dejansko opravil z namenom ugotovitve dejanskega stanja (ali bo dovolj zgolj ogled enega stanovanja ali več stanovanj oziroma skupnih delov stavbe, kot npr. skupna streha), kjer je potrebno upoštevati z Ustavo RS določeno normo »nedotakljivost stanovanja«, kjer nihče ne sme brez odločbe sodišča proti volji stanovalca vstopiti v tuje stanovanje ali v druge tuje prostore, niti jih ne sme preiskovati ob upoštevanju dolžnosti etažnega lastnika (»Če etažni lastnik ne dopusti vstopa v stanovanje, odloči o tem na zahtevo upravnika oziroma preostalih etažnih lastnikov sodišče v nepravdnem postopku.«, 121. člen Stvarnopravnega zakonika, Uradni list RS, št. 87/02, 91/13 in 23/20).
Tudi v letu 2025 se je večina ureditvenih odločb, izdanih v zvezi z upravljanjem, nanašala na vzdrževanje skupnih delov in popravilo napak v posameznem delu. V tem letu so se zadeve na terenu pogosto uredile že z najavo ogleda stanovanjskega inšpektorja oziroma med ugotovitvenim inšpekcijskim postopkom po izvedenem prvem ogledu. V postopkih v zvezi z ZVKSES je bilo v letu 2025 ugotovljenih nekaj nepravilnosti pri preverjanju, ali prodajalci nepremičnin ravnajo v skladu z določbami ZVKSES (poglavje 4.3). 

Pred najavo samega ogleda, mora vsak inšpektor najprej preveriti uradne evidence ali gre sploh za večstanovanjsko stavbo (pristojnost!). Do polne uveljavitve Pravilnika o vodenju podatkov katastra nepremičnin iz leta 2022, smo imeli možnost inšpektorji vpogleda v javne evidence preko informacijskega sistema (PREG), kjer je bil eden od podatkov, tudi »dejanska raba stavbe«. Od vzpostavitve portala e-PROSTOR, se ta podatek pripiše zgolj posameznemu delu, ni pa izpisana raba celotne stavbe. To v praksi pomeni, da je potrebno preveriti še preostale evidence, ki so navoljo (kot npr. GURS, UE, arhiv RS), v primeru pomanjkljivih evidenc pa izračunati dejansko rabo celotne stavbe na podlagi razpoložljivih podatkov.

Ob vsem naštetem, pa na preverbo evidenc vpliva tudi urejenost eviden vsake stavbe posebej. Od zadnje spremembe Stanovanjskega zakona (Uradni list RS, št. 57/2025), ki je razširil pooblastilo glede upravljanja večstanovanjske stavbe, se določbe zakona o upravljanju uporabljajo tudi za stanovanjske stavbe z oskrbovanimi stanovanji ter celoten stanovanjski zakona za večstanovanjske stavbe, v katerih je vzpostavljena dejanska etažna lastnina, ki:
· še ni vpisana v zemljiški knjigi (izvenknjižna etažna lastnina),

· še ni vpisana v zemljiški knjigi, pri zemljiški parceli, na kateri stoji stavba (nepremičnina kot celota), pa je vpisana solastnina v korist lastnikov po idealnih deležih, če so se prenosi lastninske pravice na posameznih delih stavbe v zemljiški knjigi evidentirali z vpisom solastninske pravice na nepremičnini kot celoti (navidezna solastnina), ali

· je že vpisana v zemljiško knjigo, vendar v zemljiški knjigi niso vpisani vsi posamezni ali skupni deli stavbe ali niso vpisani solastniški idealni deleži na skupnih delih stavbe (nedokončana etažna lastnina).«.
Vse to dodatno (administrativno) delo inšpektorjev, se kaže tudi v povečanem številu lastnih dokumentov (vpogledi  v evidence!), večji porabi razpoložljivega časa za obravnavo zadev, kot je prikazano v spodnji preglednici.
Preglednica 6.a: Nastanek vseh dokumentov v letu 2025

	Opis / Dokumenti
	Izhodni
	Lastni
	Vhodni
	Vsi

	Akcija
	2
	12
	5
	19

	eRačun
	191
	3
	168
	362

	Evidentiranje - prijav in pobud
	294
	1.374
	3.190
	4.858

	Prekrškovna zadeva
	41
	72
	27
	140

	Splošno
	584
	230
	3.208
	4.022

	Upravna - stanovanjska
	806
	646
	578
	2.030

	Upravna - Urad_IRSSDO
	12
	1
	15
	28

	Skupna vsota
	1.930
	2.338
	7.191
	11.459


Vsak inšpektor mora najprej preveriti pristojnost (večstanovajnske stavbe v etažni lastnini – dejanski etažni lastnini, v enem delu tudi oskrbovana stanovanja), šele nato lahko prične z dejanskim delom na zadevi. Iz preglednice je razvidno, da se organ sooča tudi z velikim številom dokumentov, ki jih je potrebno ustrezno poknjižiti, vsebinsko obravnavati in se na njih tudi odzvati. To pomeni tudi sorazmerno povišane obremenitve vložišča oziroma strokovno tehničnega osebja, v nadaljnjih fazah pa tudi povišane obremenitve inšpektorjev pri njihovem delu (administrativna opravila).

Glede na znatno povečano število prijav smo ob našem delo zaznali tudi naslednje okoliščine. Ker je pričakovani čas obravnave zadeve od enega do dveh let (v nekaterih primerih ga niti ni možno oceniti), v nekaterih primerih upravnik oziroma etažni lastniki že izvedejo nujna vzdrževalna dela oziroma odpravijo nepravilnost. To lahko inšpektor ugotovi šele, ko preveri vse okoliščine (predhodno opisano) in posreduje prve pozive o prihodu na teren. V kolikor ni več podlage za vodenje postopka, se le-ta ne uvede. Posledično ni izvedbe ogleda na terenu (zapisnik), čeprav je inšpektor porabil znatno količino časa za priprave na ogled, ki kasneje ni bil izveden, kar je tudi razlog za manjše število načrtovanih ogledov (zapisnik). V prihodnje bo potrebno nujno kadrovsko okrepiti IRSSDO, s čemer bi pričakovani čas obravnave zadeve bistveno skrajšali, še naprej si bomo pa prizadevali (smo se že obrnili na GURS), da bo v evidencah vsaj za inšpektorja, razviden podatek o dejanski rabi celotne stavbe (preverba nekaj minut, kot je bilo), s čemer lahko prihranimo veliko administrativnih opravil in porabljenega časa (ure, dnevi!) za preverjanje evidenc. 

V veliko primerov so te evidence pomanjkljive, zaradi neurejenih medsosedskih odnosov ali nezavedanja lastnikov, da so samo odgovorni za urejene evidence stavbe.
Na naše delo pa vpliva tudi velikost organa. Na IRSSDO je sistemiziranih manj kot 100 delovnih mest, zato v skladu s 3. členom Uredbe o organih v sestavi ministrstev, ministrstvo izvaja vse naloge strokovne pomoči pri upravljanju za organ v sestavi, kar je potrebno upoštevati tudi ob dodatni obremenitvi MSP (po informacijah s katerimi razpolagamo, se soočajo z enakimi kadrovskimi težavami kot na inšpektoratu) pri realizaciji vseh nalog za IRSSDO. To v praksi pomedi dodatne aktivnosti tako za organ kot za ministrstvo (predvsem v primeru dodatnih vlog po ZDIJZ, ZVOP-2, nadzorov drugih organov, ki nadzirajo delo IRSSDO, kot na primer Komisija za preprečevanje korupcije, Informacijski pooblaščenec, Zagovornik enakosti, Inšpektorat RS za javni sektor, …), porabo razpoložljivega časa za izvedbo in posledično pomeni, nižjo realizacijo. Ob pričakovanih kadrovskih okrepitvah, bo potrebno okrepiti tudi administrativno osebje, ki nudi podporo za delovajne inšpektorjem pri njihovem delu.
Zoper izrečene inšpekcijske ukrepe lahko stranke v postopku vložijo pravna sredstva. V letu 2025 je stanovanjska inšpekcija prejela12 pritožbe zoper izdane akte v inšpekcijskem postopku prejete pa so bile odločitve drugostopenjskega organa, kar je razvidno iz preglednice 8.

Preglednica 8: Odločitve o vloženih pritožbah

	
	Skupna vsota

	Odločba: II. stopnje (upravna)
	

	Pritožba neuspešna
	11

	akt odpravljen v celoti in vrnitev v ponovni postopek
	1

	Skupna vsota
	12


3. PREKRŠKOVNI POSTOPKI
Vodenje prekrškovnih postopkov je redno delo. Po določbah Zakona o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE, 5/21 – odl. US in 38/24 – odl. US; nadalje: ZP-1) so stanovanjski inšpektorji uradne osebe prekrškovnega organa, ki vodijo postopke po uradni dolžnosti po tako imenovanem hitrem postopku. Ob tem naj še izpostavimo ustavno načelo »nedotakljivosti stanovanja«, ki v znatni meri otežuje prekrškovne postopke zoper etažne lastnike. V kolikor uradna oseba neupravičeno vstopi v tuje stanovanje brez soglasja lastnika, ji grozi zaporna kazen do petih let zapora (141. člen Kazenskega zakonika), kar znatno otežuje dokazovanje prekrška v prekrškovnem postopku ob upoštevanju pravic domnevnega kršitelja v prekrškovnem postopku, da se ne izpove zoper sebe (torej tudi ne dovoli vstopa v stanovanje).

V letu 2025 smo prejeli tudi več predlogov za uvedbo postopka o prekršku. IRSSDO je v letu 2025 tako uvedel 13 prekrškovnih postopkov. V letu 2025 stanovanjska inšpekcija izdala štiri odločbe o prekršku, tri opomine in šest opozoril, kar prikazuje preglednica 9.
Preglednica 9: Število izdanih prekrškovnih ukrepov
	
	Število dokumentov

	Odločba: prekrškovna
	4

	Odločba: opomin
	3

	Opozorilo
	6

	Skupna vsota
	13


V prekrškovnih postopkih je stanovanjska inšpekcija v letu 2025 ni prejela zahteve za sodno varstvo. Iz preglednice 10 izhaja je prikazana skupna višina izrečenih glob.
Preglednica 10: Terjatve v prekrškovnih postopkih stanovanjske inšpekcije v letu 2025
	
	Skupna vrednost izrečenih glob

	Odločba: prekrškovna
	1.050,00 €

	Skupna vsota
	1.050,00 €


Zaradi suma storitve prekrška so stanovanjski inšpektorji leta 2025 začeli postopek v 14 zadevah. Najpogostejše domnevne kršitve etažnih lastnikov na podlagi prijav, ki smo jih v letu 2025 preverjali, je opuščeno vzdrževanje skupnih in/ali posameznih delov večstanovanjskih stavb, potem so opisane domnevne nepravilnosti pri upravljanju stavbe. Zoper upravnike so se prijave nanašale na kršitve v zvezi s sklicevanjem zbora etažnih lastnikov in sestavo zapisnika, predajo poslov novemu upravniku, porabo sredstev rezervnega sklada, onemogočanjem vpogleda v pogodbe, sklenjene s tretjimi osebami, opustitvijo zbiranja ponudb pri sklepanju poslov s tretjimi osebami ter v zvezi s sestavo letnega poročila in poročanjem etažnim lastnikom. Več pobud se je nanašalo tudi na sklenitev najemnega razmerja brez pisne najemne pogodbe oziroma nespoštovanja najemne pogodbe (varščina, izselitve, …).
Prispele pobude, se velikokrat nanašajo na domnevne kršitve, ki niso v pristojnosti IRSSDO ampak pristojnih sodišč (domnevna kazniva dejanja). Velikokrat etažni lastniki poskušajo izsiliti postopke na IRSSDO, kar posledično pomeni nezadovoljstvo in večkratno podajanje pojasnil lastnikom in upravnikom (dodatne administrativne obremenitve inšpektorjev).
4. IZVEDENI USMERJENI NADZORI V LETU 2025
V letu 2025 so bile opravljene štiri akcije usmerjenega nadzora stanovanjske inšpekcije, z namenom preventivnega obveščanja in preprečitve večjega obsega kršitev in zaščitili javni interes, in sicer za nadzor nad:
1. upravniki oziroma upravljanjem večstanovanjskih stavb;
2. vzdrževanje najemnih stanovanj;
3. sklenjenimi najemnimi pogodbami med najemniki in najemodajalci;
4. poslovanjem prodajalcev stanovanj in enostanovanjskih stavb.
V nadaljevanju sledi kratek opis posameznih akcij in poročilo o stanju oziroma ukrepih.

4.1 Nadzor nad upravniki oziroma upravljanjem večstanovanjskih stavb v etažni lastnini
Nadzor je bil usmerjen v preverjanje skladnosti upravljanja večstanovanjskih stavb s Stanovanjskim zakonom pri 10 naključno izbranih upravnikih na območju celotne Republike Slovenije. Na Inšpektoratu Republike Slovenije za stanovanja in dolgotrajno oskrbo (IRSSDO) je bil v letu 2025 izveden usmerjen nadzor upravljanja v delu sklicevanja zborov etažnih lastnikov, sestave in objave zapisnikov zborov ter podaje poročila o upravnikovem delu v večstanovanjskih stavbah z vzpostavljeno etažno lastnino za leto 2024.

V petih (5) zadevah ni bilo ugotovljenih kršitev glede sklica zbora etažnih lastnikov, sestave zapisnikov zborov etažnih lastnikov in podaje poročil o upravnikovem delu za leto 2024 oziroma v letu 2024 in so postopki rešeni in zaključeni. V štirih (4) zadevah so bile upravnikom že izdane prekrškovne odločbe za ugotovljene kršitve glede sklica zbora etažnih lastnikov za leto 2024, od tega v eni zadevi še glede nesestave zapisnika prvega nesklepčnega zbora in v dveh zadevah glede kršitev pri sestavi in podaji poročila o upravnikovem delu. Ena prekrškovna zadeva je bila v času pisanja poročila še v teku in o njej še ni bilo pravnomočno odločeno.

Skladno s ciljem preventivnega ukrepanja skladno z Zakonom o inšpekcijskem nadzoru se upravnike poziva k doslednemu upoštevanju določb Stanovanjskega zakona in podzakonskih predpisov izdanih na njegovi podlagi. Inšpektorji IRSSDO bodo rednih delovnih obveznosti tudi v prihodnje izvajali usmerjen nadzor na tem področju in spodbujali skladno ravnanje vseh deležnikov pri upravljanju večstanovanjskih stavb z vzpostavljeno etažno lastnino, vključno z odgovornostjo tudi samih etažnih lastnikov.

4.2 Nadzor nad vzdrževanjem najemnih stanovanj
Stanovanjska inšpekcija IRSSDO je v letu 2025 izvedla z letnim načrtom planirani usmerjeni nadzor v zvezi opuščenim vzdrževanjem najemnih stanovanj v večstanovanjskih stavbah z vzpostavljeno etažno lastnino - 125. / 126. člen SZ-1. Namen akcije je ugotovitev in preprečevanje večjega obsega kršitev in zaščite javnega interesa.

Za javni interes na stanovanjskem področju se šteje zagotavljanje takšnega stanja večstanovanjske stavbe, da je omogočena njena normalna raba.
SZ-1 v 93. členu v primeru opustitve dolžnosti lastnika določa, da: »Če stanje v stanovanju ne zagotavlja najemniku normalne uporabe stanovanja, lahko najemnik predlaga, da stanovanjska inšpekcija lastniku stanovanja odredi izvedbo tistih del, ki so potrebna za zagotavljanje normalne uporabe stanovanj ali skupnih delov. Če lastnik v roku, določenem z odločbo, ne izvede naloženih del, lahko ta dela na njegove stroške izvede najemnik sam. Stroške izvedbe del, skupaj z obrestmi, lahko najemnik pobota s terjatvami lastnika iz naslova najemnine. V primeru, da lastnik ne ravna v skladu z odločbo iz prejšnjega odstavka, lahko najemnik od lastnika zahteva, da mu preskrbi drugo primerno stanovanje«.

126. člen SZ-1 določa ukrepanje inšpekcije, kadar lastnik ne zagotovi popravila v lastnem stanovanju in sicer: »Inšpekcijski organ z odločbo odredi, katera dela je treba izvesti in rok za njihovo izvedbo, če etažni lastnik ne zagotovi popravila v lastnem stanovanju oziroma če ne vzdržuje najemnega stanovanja v skladu z normativi iz prejšnjega člena, pa je to potrebno, da se odvrne škoda, ki se povzroča drugim stanovanjem ali skupnim delom večstanovanjske stavbe, ali da se odvrne škoda, ki ogroža oziroma onemogoča normalno uporabo stanovanja«.

Pravilnik o standardih vzdrževanja stanovanjskih stavb in stanovanj (Uradni list RS, št. 20/04 in 18/11) določa standarde vzdrževanja za večstanovanjske stavbe, oskrbovana stanovanja za starejše ter za stanovanjske stavbe, namenjene začasnemu reševanju stanovanjskih potreb socialno ogroženih oseb. Standardi vzdrževanja stanovanjskih stavb in stanovanj za dobo njihovega trajanja 60 let (amortizacijska doba) ter opremljanja in vzdrževanja zemljišča stanovanjske stavbe so opredeljeni v prilogah št. 1 in 2, ki sta sestavni del tega pravilnika. Ti standardi opredeljujejo orientacijsko dobo trajanja elementov, gradbenih konstrukcij, instalacij, naprav in opreme ter opis del, ki jih je treba opravljati za doseganje predvidene življenjske dobe posameznega elementa.

Od skupno 10 obravnavanih primerov so bili: 

· v 9 primerih postopki ustavljeni, ker ni bilo ugotovljenih pomanjkljivosti oz. so bile te že

odpravljene;

· v 1 primeru je bila izdana ureditvena odločba, ki je bila tudi že izvršena.

Ob zaključku akcije stanovanjska inšpekcija ugotavlja, da tudi z rednimi pregledi in načrtovanjem akcij v zvezi z opuščenim vzdrževanjem najemnih stanovanj pripomoremo, da ni prišlo do večjega obsega kršitev na tem področju.

4.3 Nadzor nad sklenjenimi pogodbami v najemnih stanovanjih
IRSSDO je skladno z letnim planom dela izvedel usmerjeni nadzor nad oddajo  stanovanj, v stavbah z vzpostavljeno etažno lastnino, ki se prosto oddajajo na trgu. Na območju Republike Slovenije se je preverjalo ali imajo najemodajalci z najemniki sklenjene pisne najemne pogodbe in ali so o sklenitvi ali spremembah najemne pogodbe o tem obvestili upravnika, če je upravnik po SZ-1 določen oziroma obvezen.

Izvedenih je bilo 10 inšpekcijskih postopkov in 2 prekrškovna postopka po uradni dolžnosti. Nadzor nad oddajo stanovanj je bil izveden pri 9 najemodajalcih fizičnih osebah in 1 pravni osebi, kjer je bilo ugotovljeno, da je pravna oseba v stečaju.

V primeru ugotovljene kršitve prepoznega obvestila upravniku o sklenjeni najemni pogodbi je kršiteljica očitano nepravilnost takoj odpravila, za kar ji je bilo glede na težo prekrška izrečen na podlagi Zakona o prekrških, opomin. V drugem primeru stečaja pravne osebe je bil prekrškovni postopek ustavljen z zaznamkom, a odstopljen v nadaljnjo preveritev na pristojni Tržni inšpektorat Republike Slovenije zaradi oddaje na črno in pristojnemu Finančnemu uradu Republike Slovenije. V treh primerih so bile zadeve odstopljeni v nadaljnjo preveritev na pristojni Tržni inšpektorat Republike Slovenije zaradi suma oddaje na črno in pristojnemu Finančnemu uradu Republike Slovenije, glede suma utaje davkov.

84. člen SZ-1 določa, da lastnik stanovanja lahko odda stanovanje ali del stanovanja v najem s sklenitvijo najemne pogodbe v pisni obliki. Ob tem sklene najemno pogodbo za določen ali nedoločen čas pod pogoji, ki jih določa SZ-1 (91. člen). Najemnik lahko odda del stanovanja v podnajem s sklenitvijo podnajemne pogodbe za določen čas in pod pogoji, ki jih določa SZ-1, če se lastnik stanovanja s tem strinja. Najemna in podnajemna pogodba se sklepata v pisni obliki. V kolikor etažni lastnik odda stanovanje ali del stanovanja v stavbi z vzpostavljeno etažno lastnino brez najemne pogodbe, se kaznuje z globo od 500 do 1.200 eurov po (1) odstavku, 3. točki 169. člena SZ-1. 

24. člen SZ-1 določa, da mora etažni lastnik o sklenitvi ali spremembi najemne pogodbe takoj obvestiti upravnika in mu sporočiti ime najemnika in število oseb, navedenih v najemni pogodbi. Do trenutka obvestila se šteje, da je dolžnik vseh terjatev iz naslova upravljanja večstanovanjske stavbe etažni lastnik. V kolikor etažni lastnik ne obvesti upravnika o sklenitvi in vseh spremembah najemne pogodbe z vzpostavljeno etažno lastnino brez najemne pogodbe, se kaznuje z globo od 500 do 1.200 eurov po (1) odstavku, 2. točka 169. člena SZ-1.

Skladno s ciljem preventivnega ukrepanja se vse najemodajalce – etažne lastnike na podlagi Zakona o inšpekcijskem nadzoru poziva k sklepanju pisnih najemnih pogodb in takojšnjemu obveščanju upravnika o sklenitvi ali spremembah najemnih pogodb ali aneksov s čimer se povečuje tako varnost najemnikov, kakor tudi pravilnost izdelanih mesečnih obračunov stroškov upravljanja v večstanovanjskih stavbah.
4.4 Nadzor nad prodajalci stanovanj in enostanovanjskih stavb
V letu 2025 je bila izveden usmerjeni nadzor IRSSDO za preveritev oglaševanja prodaje stanovanj in enostanovanjskih stavb, razpršenimi po celotnem območju Republike Slovenije. Z namenom zaščititi končne kupce pred tveganjem neizpolnitve obveznosti investitorja oziroma vmesnega kupca kot prodajalca po prodajni pogodbi ob prodaji stanovanj in enostanovanjskih stavb, je bil načrtovan inšpekcijski nadzor nad naključno izbranimi stavbami za katere se oglašuje prodaja v različnih medijih (časopis, spletne strani prodajalcev, plakati, …). Zaradi zagotovitve zajema čim večjega nabora prodajalcev različnih stavb, se je posamezni prodajalec in oglaševana stavba, ki je predmet nadzora pojavil le enkrat.

Inšpekcijski nadzor nad oglaševanjem prodaje je bil izveden nad naključno izbranimi nepremičninami na območju celotne države. 
V sklopu izvajanja usmerjenega inšpekcijskega nadzora je bilo tako preverjeno ali so izpolnjeni pogoji za sklepanje pogodb oziroma oglaševanje nepremičnine kot so le-ti opredeljeni v 5. členu Zakona o varstvu kupcev stanovanj in enostanovanjskih stavb (Uradni list RS, št. 18/04 – v nadaljevanju: ZVKSES), in sicer:

· ali je prodajalec bodisi lastnik zemljiške parcele, na kateri bo gradil oziroma gradi enostanovanjsko stavbo oziroma stavbo z več posameznimi deli, ki je predmet prodajne pogodbe, bodisi imetnik stavbne pravice na zemljiški parceli, na podlagi katere je upravičen zgraditi enostanovanjsko stavbo oziroma stavbo z več posameznimi deli, ki je predmet prodajne pogodbe;

· ali je bilo za gradnjo iz izdano dokončno gradbeno dovoljenje in

· v primeru, da je predmet prodaje posamezen del stavbe z več posameznimi deli ali je prodajalec v obliki notarskega zapisa določil splošne pogoje prodaje posameznih delov stavbe z vsebino, določeno v 8. in 9. členu ZVKSES.

Od nadzorovanih trinajstih (13) oglaševanih prodaj nepremičnin, sta v dveh (2) primerih vršila oglaševanje prodaje Investitorja sama, v devetih (9) primerih pa je imel Investitor sklenjeno posredniško pogodbo o prodaji in oglaševanju nepremičnine z nepremičninskim posrednikom. V dveh primerih (2) vsebine oglasa ni bilo več mogoče preveriti (pobudi!), oziroma preveriti kdo je dejansko oglaševal prodajo novogradnje (oglasa z vsebino, ki je bila navedena v pobudi, ni bilo mogoče preveriti na spletu oziroma ostalih medijih, ne glede na iskanje po navedenih atributih). 

O vzrokih umika oglasa lahko zgolj ugibamo (neizpolnjeni pogoji, špekulativni poskus prodaje, pridobitev kupca, …?), je pa smiselno krepiti občutek nadzora na terenu, tudi zaradi zagotavljanja ustreznih okoliščin za delo (za tiste, ki delajo po zakonu!). Ob ugotavljanju dejanskega stanja in pridobivanju dokumentacije, ki se nanaša na predmet nadzora, je potrebno izpostaviti tudi odzivnost v roku, ki je naveden na pisnem pozivu inšpekcije za dostavo dokumentacije. V enem primeru se prodajalec, ki je sam oglaševal prodajo novogradnje, ni odzval v predpisanem roku. Prodajalcu je bil posredovan naknadni poziv, na katerega se je nato odzval. Ker je v konkretnem primeru prodajalec razpolagal z vso dokumentacijo (datirano že pred datumom prvega poziva), nepravilnost ni bila ugotovljena.

Ne glede na to, da v letu 2025 ni bila izdana nobena odločba ali izrečen noben prekršek, na Stanovanjski inšpekciji menimo, da je glede na število vseh oglasov prodaje novogradenj v Sloveniji, inšpekcijski nadzor določb ZVKSES tudi nadalje smiseln ter s tem krepiti stalni občutek prisotnosti Inšpekcije na terenu in s tem prispevati k osveščenosti vseh deležnikov pri prodaji nepremičnin s ciljem:

· manj kršitev zakonodaje,

· izboljšano informiranje vseh deležnikov v procesu prodaje nepremičnin,

· podajanje povratne informacije zainteresirani javnosti in zakonodajalcu,

· doseganje namena predpisa (preventivno delo inšpekcije).

5. KADROVSKE ZADEVE
Zaradi reorganizacije Vlade RS z Uredbo o spremembah in dopolnitvah Uredbe o organih v sestavi ministrstev (Ur. l. RS, št. 25/2023 z dne 24. 2. 2023) je bil ukinjen Inšpektorat za okolje in prostor (IRSOP). Delovna področja in pristojnosti IRSOP so sedaj razdeljene na tri nove organe v sestavi treh ministrstev in sicer Inšpektorat RS za naravne vire in prostor (IRSNVP) kot organ v sestavi Ministrstva za naravne vire in prostor, Inšpektorat RS za okolje in energijo (IRSOE) kot organ v sestavi Ministrstva za podnebje, okolje in energijo ter Inšpektorat RS za stanovanja (IRSS) kot organ v sestavi Ministrstva za solidarno prihodnost. Z ustanovitvijo novega inšpektorata so se tako pojavile tudi nove kadrovske potrebe z vidika opravljanja nalog splošne službe, ob že obstoječem kadrovskem pomanjkanju na katerega opozarjamo že več let. 

Stanovanjska inšpekcija iz leta v leto ugotavlja večje število pobud za ukrepanje, ki se nanašajo na opuščanje vzdrževanja skupnih delov stavbe (staranje stanovanjskega fonda v državi, pomanjkljivo vzdrževanje, …), kakor tudi na opuščanje vzdrževanja v posameznih delih, na nestrokovne oziroma samovoljne posege posameznih lastnikov na skupnih delih stavb brez ustreznih soglasij ter pritožbe nad delom upravnika. Ker se morajo stanovanjski inšpektorji vedno več ukvarjati s pojasnjevanjem zadev, ki niso v njihovi pristojnosti in izhajajo bodisi iz neznanja etažnih lastnikov in upravnikov bodisi iz samovolje posameznikov ali neurejenih med sosedskih odnosov, kjer etažni lastniki niso zmožni pripraviti niti osnovnih dokumentov, kot na primer pogodbe o medsebojnih razmerjih ali hišnega reda, vedno manj časa ostane za inšpekcijsko delo. Taka vprašanja in pobude pa pomenijo tudi nerealna pričakovanja za ukrepanje inšpekcije, obenem pa je treba tudi na tovrstne vloge odgovarjati. Glede na kadrovsko zasedbo inšpekcije je velik poudarek tudi na preventivnem delovanju inšpekcije, to je obveščanje javnosti o ugotovitvah usmerjenih inšpekcijskih nadzorov.

Težava pri opravljanju večjega obsega inšpekcijskega nadzora na stanovanjski inšpekciji je nezadostno število inšpektorjev. Trenutno je na organu skupaj s predstojnikom zaposlenih pet inšpektorjev in ena oseba za izvajanje podporni služb. To pomeni, da inšpekcijsko delo v celoti opravljajo štirje inšpektorji po celotnem območju Republike Slovenije. Na IRSSDO ob tem opozarjamo, da je s tako kadrovsko sestavo nemogoče opravljati nadzore v celotnem obsegu prijav in v razumnem roku.

Zaradi prenesenih pristojnosti kot jih opredeljujeza ZDOsk-1 (v letu 2026 tudi Inšpekcija za dolgotrajno oskrbo) in ZGost-1, je pričakovati še več prispelih pobud za obravnavo in še večji pritiska na inšpektorje. Posledično se razkorak med dnevom prispele pobude in dejanskim časom obravnava zadeve, konstantno podaljšuje in ga v določenih primerih niti ni več možno oceniti. 
Kljub vedno novim pristojnostim stanovanjske inšpekcije delo na stanovanjski inšpekciji opravlja samo pet (dejansko štiri!, en je v vlogi predstojnika) stanovanjskih inšpektorjev. Okoli 40 odstotkov stanovanjskega fonda sestavljajo stanovanja v večstanovanjskih stavbah, za katere, nadzor po SZ-1 opravlja stanovanjska inšpekcija, zato znova opozarjamo na potrebno kadrovsko okrepitev stanovanjske inšpekcije. 

V povezavi s kadrovsko problematiko stanovanjske inšpekcije, ki jo sicer zaznavamo že vrsto let, pa lahko pojasnimo, da smo nazadnje takratno Ministrstvo za okolje in prostor (MOP) še pred sprejetjem SZ-1E opozorili (2021!), da bi bilo treba na novo zaposliti vsaj še pet stanovanjskih inšpektorjev, da bi lahko zagotovili krajši odzivni čas obravnave pobud in da bi bile ob dodatno dodeljenih pristojnostih potrebe po zaposlenih bistveno večje. 

Dodatno problematiko pri opravljanju inšpekcijskega nadzora na stanovanjski inšpekciji pripisujemo tudi pomanjkljivosti SZ-1, predvsem v delu nepokritosti upravnega/inšpekcijskega in prekrškovnega ukrepanja pri določenih kršitvah. V letu 2021 (in 2025) je nazadnje prišlo do spremembe stanovanjskega zakona, ki pa tovrstnih pomanjkljivosti ni v celoti odpravila.
Posledično, se zaradi kadrovske problematike časovni okvir vodenja inšpekcijskih postopkov do sprejete odločitve podaljšuje, enako velja za pričakovani čas, ko dejansko pobuda pride na vrsto za obravnavo. Prav tako se podaljšuje odzivni čas odgovarjanja na prejeta splošna vprašanja. Z namenom podati vsaj splošna pojasnila, smo na spletnih straneh inšpektorata (in ministrstva) objavili nekaj najpogostejših pojasnil oziroma odgovorov na najpogostejša vprašanja. S trenutno kadrovsko zasedbo pa nam kljub trudu ne uspe več zagotoviti krajšega (razumnega) odzivnega časa za obravnavo vseh prijav. 
Zaradi navedenega je nujno potrebno predvideti nove kvote za zaposlovanje na novo ustanovljenem organu IRSSDO in tako narediti korak k odpravljanju preteklega zanemarjanja kadrovske stiske inšpekcije. IRSSDO kot samostojen organ za uspešno delo potrebuje nove stanovanjske inšpektorje, inšpektorje za dolgotrajno oskrbo, kot tudi zaposlene s strokovnim znanjem, ki ga organ potrebuje za uspešno in kakovostno delo. V letu 2026 se pričakuje polna vzpostavitev Inšpekcije za dolgotrajno oskrbo, kar pomeni dodatne organizacijske spremembe in kadrovske okrepitve celotnega IRSSDO.
Narava našega dela je taka, da je običajno potrebno ugotoviti dejstva na kraju samem. Terensko delo je vezano na področje celotne države (sedež organa je v Ljubljani), kar pomeni, da se v obseg razpoložljivega časa za obravnavo zadev, močno zajeda čas, potreben za prevoz inšpektorja do večstanovanjske stavbe, ki je predmet nadzora (jutranje konice, prometne nesreče, izvajanje vzdrževalnih del na prometni infrastrukturi…).

Na naše delo vpliva tudi starostna struktura inšpektorjev (2 starejša od 60 let, 1 starejši od 55 let, 2 starejša od 52 let), kjer mora delodajalec upoštevati tudi prilagoditve delovnega okolja. Z namenom lažje organizacije dela posameznega inšpektorja, smo na IRSSDO uvedli tudi organizacijske ukrepe ter možnost nabave dodatne pisarniške opreme za lažjo izvedbo delovnih nalog (ergonomske miške, tipkovnice, diagnostična oprema, prilagodljiv delovni čas v intervalu 6:30 – 17:30, delo od doma, …), vse to z namenom, da bi vsaj ohranili (ali povečali) število obravnavanih zadev.
Na IRSSDO je sistemiziranih manj kot 100 delovnih mest, zato v skladu s 3. členom Uredbe o organih v sestavi ministrstev (Uradni list RS, št. 35/15, 62/15, 84/16, 41/17, 53/17, 52/18, 84/18, 10/19, 64/19, 64/21, 90/21, 101/21, 117/21, 78/22, 91/22, 25/23, 127/23 in 19/24), ministrstvo izvaja vse naloge strokovne pomoči pri upravljanju za organ v sestavi, kar je potrebno upoštevati tudi ob dodatni obremenitvi MSP pri realizaciji vseh nalog in pričakovanih sprememb na IRSSDO.

Pripravil,


mag. Boštjan Rus,


glavni inšpektor


Inšpektorata RS za stanovanja in dolgotrajno oskrbo










� Tu smo šteli v okviru upravnih in prekrškovnih zadev: redni in izredni zapisniki, kontrolni redni in izredni zapisniki, redni in izredni zapisniki z zaslišanjem ter ugotovitveni zapisnik, v vrsti zadev: upravna stanovanjska zadeva in prekrškovna zadeva, smer dokumenta I in L.

